Vi (én voksen og én ung) havde booket hotellet via Expedia.dk. Hotellet er beliggende på W 79th Street lige ved Columbus Av. umiddelbart bag Museum of Natural History på Upper West Manhattan i New York.
Trods beliggenhed tæt til to relativt befærdede gader (W79th og Columbus) var værelserne ud mod gaden rimeligt rolige. Vi havde to enkeltværelser med delt bad/toilet på gangen. Bad/toilet deles med 3-4 andre værelser på samme etage og man får faktisk adgang til begge etagens 2 badeværelser, og derfor er det - selvfølgelgi afh. af tidspunkt - næsten altid muligt at finde et ledigt når der er behov. Hotellet er generelt roligt, i en ældre bygning og indretningen ikke super moderne, men i orden. Rent og ordentligt. Enkeltværelserne er små (men det er jo heller ikke her ferien skal holdes) men sengene gode. Der er håndvask på værelserne. Aircon OK, men støjer en del på nogle værelser. Til gengæld er det uundværligt i sommerperioden, hvor New York er MEGET varm.
Der er ingen form for restaurant på hotellet, men der serveres gratis kaffe/The/vand hver morgen i lobbyen. Til gengæld er der gode morgenmadsrestauranter i området (Nice Matin på hjørnet af 79th og Amsterdam Av, eller Sarabeth's et stykke ned ad Amsterdam fra 79th kan begge anbefales), også mange restauranter på Columbus Av. tæt på.
Hotellet har venligt og imødekommende personale og værelserne ordnes hver dag (hvis man hænger sit skilt ud). Bad/toilet pænt rengjort med god plads og udmærket brusebad. Det varme vand er lidt længe undervejs, men så er det til gengæld også varmt. Langsom elevator kræver lidt tålmodighed, men istedet kan man bruge trappen. Højeste etage er 7. sal.
Der er nok en smule lydt. Ikke så meget mellem værelserne, men ud mod gangene.
Alt i alt et glimrende hotel til prisen, der ikke giver sig ud for mere end det er ** 2 stjerner synes jeg egentlig er i underkanten ift. kvaliteten, så jeg giver gerne *** 3 :-)
Beliggenheden er meget central, tæt på Central Park og kun 10-15 minutter med Subway til Shoppe-mekkaet i TriBeCa, SoHo og resten af Lower Manhattan. 2 Subway stationer tæt på: 81'st lige ved Museum of Natural History og 79' st. bare nogle få hundrede meter væk. Bus på Columbus Av. (men det med bus i NY er ofte langsommere end at gå!).
Vi vil afgjort vælge Park 79 Hotel igen en anden gang.
hotel reviews